Številka: 092-38/2021/19

Zveza slovenskih glasbenih šol

|  |
| --- |
| ravnateljica@glasbena-sb.si |

Datum: 29. 3. 2021

Zadeva: Izvedba 50. tekmovanja mladih glasbenikov RS - odgovor

Na Inšpektorat RS za šolstvo in šport ste posredovali vprašanje v zvezi z možnostjo izvedbe 50. tekmovanja mladih glasbenikov RS (TEMSIG) z načrtovano izvedbo od 6. do 20. 4. 2021. Inšpektorat je vaše vprašanje odstopil Ministrstvu za izobraževanje, znanost in šport v pristojno reševanje. V zvezi s tem vam pošiljamo naslednji odgovor:

Odlok o začasni prepovedi zbiranja ljudi v zavodih s področja vzgoje in izobraževanja ter univerzah in samostojnih visokošolskih zavodih za čas od 1. 4. 2021 do vključno 11. 4. 2021 začasno prepoveduje zbiranje ljudi v zavodih s področja vzgoje in izobraževanja ter univerzah in samostojnih visokošolskih zavodih zaradi zajezitve in obvladovanja nalezljive bolezni COVID-19, in sicer tudi **v glasbenih šolah.** Glede na določbe odloka, so v prostorih glasbene šole prepovedane vse dejavnosti povezane z izvedbo programov.

Glede na navedeno predlagamo, da z izvedbo tekmovanja počakate na čas, ko se bo epidemiološka situacija v državi izboljšala in bo v prostorih šole dovoljena izvedba vseh dejavnosti, ki jih glasbene šole v okviru izvedbe programa opravljate.

Lep pozdrav

Pripravila:

Marija Gregorc mag. Helena Kujundžić Lukaček,

sekretarka v. d. generalne direktorice

 Direktorata za predšolsko vzgojo in osnovno šolstvo

Vročiti:

ravnateljica@glasbena-sb.si

V vednost:

Inšpektorat RS za šolstvo in šport